**TÁJÉKOZTATÓ**

**SZÜLETÉSI TÁMOGATÁSRÓL**

**Jogosultsági feltételek:**

A szülők gyermekvállalással járó anyagi terheinek csökkentése érdekében egyszeri támogatás igényelhető, az Ászár településen állandó lakhellyel vagy bejelentett tartózkodási hellyel rendelkező és a településen életvitelszerűen tartózkodó, a gyermeket saját háztartásban nevelő törvényes képviselő részére.

Születési támogatás iránti kérelem a gyermek születésének időpontját követő harmadik hónap utolsó napjáig nyújtható be.

A támogatásra egy gyermekre tekintettel egy személy jogosult.

**A támogatás feltétele, hogy a családban az egy főre eső jövedelem nem haladja meg** **a 256.500.-Ft-ot.**

**Kérelem benyújtása:**

A születési segély iráni **kérelem formanyomtatványon nyújtható be, melyhez csatolni kell:**

* a gyermek születési anyakönyvi kivonatát,
* igazolást az együtt élő személyek jövedelméről: havi rendszerességgel járó jövedelem esetén a kérelem benyújtását megelőző hónap jövedelme, nem rendszeres, illetve vállalkozásból szerzett jövedelem esetén a benyújtást megelőző 12 hónap jövedelmének egyhavi átlaga,
* a gyermek elhelyezésre vagy a gyámrendelés tárgyában hozott bírósági határozatot,
* 30 napján nem régebbi igazolást a 18. életét betöltött, önálló jövedelemmel nem rendelkező, a nappali oktatás munkarendje szerint tanulmányokat folytató fiatal felnőtt tanulói, illetve hallgatói jogviszonyáról.

**A születési támogatás összege gyermekenként egységesen:** 50.000.-Ft.

**Illetékességi terület**: Ászár község közigazgatási területe

**Eljáró szerv:** a képviselő-testület által átruházott hatáskörében a polgármester.

**Illeték:** az eljárás illetékmentes.

**Ügyintézési határidő:** 8 nap, teljes eljárásban 60 nap

**Kapcsolódó jogszabályok:**

* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* A pénzeli és természetbeni ellátások helyi szabályairól szóló 7/2020. (X.30.) önkormányzati rendelet
* Az általános közigazgatási rendtartásról szóló 2016. évi CL. törvény